Spørgsmål: Hvor mange af Jer arbejder fast om natten? Og hvor længe har I gjort det? Jeg overvejer ( igen ) at tage et nattejob hver anden uge - primært for så at have hver anden uge helt fri til bla. hestene. Men jeg er meget i tvivl om, om ens livskvalitet så bliver for nedsat pga træthed. Har hørt flere nævne, at trætheden er udtalt næsten hele tiden - og så er det jo ikke så rart. Jeg har tidligere haft nattevagter, men så har de været skiftende med andre vagter - og det bryder jeg mig ikke om, da kroppen har svært ved at finde ud af de konstant skiftende tider, den skal være aktiv/sovende på. Jeg ved godt, nogle har nemmere ved det end andre - også at en del forskning viser, at det kan være hårdt for helbredet. Kan også se, at den ene af vores nattevagter ofte virker meget træt, mens den anden har det mindre svært - måske et spørgsmål om alder? Omvendt har mange der trives med det, jo fast nattevagt til de går på pension. Men er det anderledes med fast nat? Hvor længe tager det mon at vænne sig til det? Jeg vil meget gerne høre Jeres erfaringer tak 
Svar: Du er nok nødt til at prøve det for at vide det. Jeg har tidligere haft fast natarbejde - det var det fedeste, jeg kunne nøjes med 6 timers søvn og har aldrig haft det så godt eller fået lavet så meget. Min makker derimod var helt til rotterne - hun både lignede og følte sig som "#¤&"¤%&. Vi havde det arbejde i 1½ år og hun vænnede sig aldrig til det. Det tog mig ca. den første uge at komme ind i rytmen. Så det er meget individuelt, men jeg er B-menneske og min makker er A-menneske - det kan måske give et fingerpeg.